എം.പി, എം.എല്.എമാര്ക്കെതിരായ പ്രതികാര കേസുകള് സുപ്രീംകോടതി വിലയിരുത്തും ക്രിമിനല് കേസുകള് പിന്വലിക്കാന് അനുവദിക്കില്ല ന്യൂഡല്ഹി: എം.പിമാര്ക്കും എം.എല്.എമാര്ക്കും എതിരായ ക്രിമിനല് കേസുകള് പ്രോസിക്യൂഷെന്റ പ്രതികാര നടപടിയാണെന്ന് വിലയിരുത്തേണ്ടത് കോടതിയാണെന്നും സര്ക്കാറല്ലെന്നും സുപ്രീംകോടതി.പ്രോസിക്യൂഷന് നടപടി രാഷ്ട്രീയ പകപോക്കലാണെന്ന് വിലയിരുത്തി ക്രിമിനല് കേസുകള് പിന്വലിക്കാന് സംസ്ഥാന സര്ക്കാറുകള്ക്ക് അനുമതി നല്കാനാവില്ലെന്നും ചീഫ് ജസ്റ്റിസ് എന്.വി. രമണ അധ്യക്ഷനായ ബെഞ്ച് അമിക്കസ് ക്യൂറിയോട് പറഞ്ഞു. പകപോക്കലിെന്റ ഭാഗമായുള്ള കേസുകളാണെങ്കില് പിന്വലിക്കാന് സംസ്ഥാന സര്ക്കാറുകളെ അനുവദിക്കാം എന്ന് അമിക്കസ് ക്യൂറി വിജയ് ഹന്സാരിയയുടെ റിപ്പോര്ട്ടില് നിര്ദേശിച്ചത് സുപ്രീംകോടതി തള്ളി. അങ്ങനെ ചെയ്താല് ആ ഒരു ന്യായമെഴുതി എല്ലാ ക്രിമിനല് കേസുകളും സംസ്ഥാന സര്ക്കാറുകള് പിന്വലിക്കുമെന്നും അതിനാല് ഹൈകോടതിയുടെ അനുമതിയില്ലാതെ എം.പിമാര്ക്കും എം.എല്.എമാര്ക്കും എതിരായ ക്രിമിനല് കേസുകള് പിന്വലിക്കാന് അനുവദിക്കില്ലെന്നും സുപ്രീംകോടതി വ്യക്തമാക്കി.